Ghillie Dhu

**Ghillie Dhu** edo **Gille Dubh** (: **Ghillie Dhu**) Eskoziako folklore herrikoian azaltzen den ireilu bakarti bat da. Ile ilunekoa omen zen, eta hostoz eta goroldioz jantzta dago. Batez ere XVIII. mendearen amaierako kontakizunetan agertzen da, Eskoziako ipar-mendebaldeko Lur Garaietako urki baso batean bizi zelarik. Basoa kanpotarrengandik sutsuki babesten omen zuen, baina haurrak adeitasunez tratatzen zituen.

Hainbat hizkuntzatan "ghillie jantzia" izendapena pertsonaje honen izenarekin lotuta omen dago. Ghillie jantzia militarrek eta ehiztariek erabiltzen dute kamuflajerako, inguruko landareak erabiliz edo haiek imitatzen.

## Etimologia 
*Ghillie*, Eskoziako gaelerazko gille hitzaren ingelesezko baliokidea da. Edward Dwelly lexikografo ingelesak esan zuen, *gille* "mutiko", "gazteria" edo "mutil" esan nahi duela; *dubh* "ilun" edo "ile iluneko" esanahia du.

## Folk sinesmenak 
Katharine Briggs folkloristaren arabera, Ghillie Dhu mendiko espiritu atsegina eta bihotz onekoa zen, edo "naturaren ireilu (*fairy*) nahiko ezohikoa. Oro har, herabea da, baina "basatia" ere izan zitekeen. Orokorrean itxura narrasa du, goroldio berdea eta zuhaitzetatik hartutako hostoak erabiltzen ditu arropa gisa. Bere izenak adierazten duen bezala, ile beltza du.  Tamaina txikikoa da. Umeekiko duen zaletasuna ingeles mitologiako Hyter sprite ezezagunak erakusten duenaren antzekoa da. Esaten denez, Loch a Druing-etik gertu dauden urki-basoetan bizi da,  Gairlocheko Highland eskualdeko ipar-mendebaldean. Basoak sakonera handiko eremu batean daude, Rua Reidh itsasargia eraiki zen lekutik 2,3 bat kilometrotara. Haren berri, batez ere, XVIII. mendearen azken zatian eman zen. Osgood Mackenzie eskoziar lur-jabe eta baratzezainak deskribatu zuen 1921eko memorietan.

Ghillie Dhu-ren kondairrrik ezagunena Jessie Macrae izeneko neska baten ingurukoa da, basotik gertu bizi zena. Basoan sartu zen eta eguzkia sartzean galdu egin zen. Bere negar-zotinek Ghillie Dhu-ren arreta erakarri omen zuten, honek kontsolatu eta ilundu baino lehen etxera eraman zuen, edo gau osoan berarekin egon eta goizean etxera eraman zuen. Lau hamarkadatan jende askok ikusi omen zuen iruilua, baina Jessie izan zen berarekin hitz egin zuen pertsona bakarra.

Nonbait, Gairlocheko Sir Hector Mackenzie lur-jabeak bost Mackenzie dignatario talde bat gonbidatu zuen Ghillie Dhu ehizatu eta harrapatzera, mehatxu bat zela uste baitzuen. Gau osoan bilaketa ugari egin arren, ehiztariek ezin izan zuten euren harrapakina aurkitu;  Patricia Monaghan mitologian adituaren arabera, Ghillie Dhu ez zen inoiz berriz ikusi.

## Jatorria 
Nagusiki Eskoziako gaeldar eremuetatik bildutako folklore tradizioak ikertu ondoren, nahasmendu jwentikoei buruzko aditua den Susan Schoon Eberly-k, Ghillie Dhu-ren ipuina mediku gaitza duen gizaki batengan oinarri bat izan zezakeel  propostu du; beste akademiko batzuk, hala nola Carole G. Silver, Stern College for Women ingeles irakaslea, ados daude eta nano bat zela iradokitzen dute. Eberlyk uste du, gainera,, beste ireilu bakarti batzuk, hala nola, Brownie eta Manx Fenodyree barne, azalpen medikoa ere izan zezaketen, naturaz gaindikoa izan beharrean.

## Erreferentziak 
## Bibliografia 
*
*
*
*
*
*
*
*
*
*
*
*

## Ikus, gainera 
* Driade
* Aos Sí

## Kanpo estekak